უნივერსიტეტის ღონისძიებების პორტალი

ქართული ენა მომავალი წარმატებისთვის
2012-05-28 18:02 (Asia/Dubai)
30 მაისს, 13:00 საათზე, G 106 აუდიტორიაში (ყოფილი ენციკლოპედიის შენობა) გაიმართება საქართველოს განათლებისა და მეცნიერების სამინისტროს სსიპ მასწავლებელთა პროფესიული განვითარების ეროვნული ცენტრის პროგრამის „ქართული ენა მომავალი წარმატებისთვის“ ფარგლებში ეთნიკური უმცირესობებით დასახლებულ რეგიონებში (ქვემო ქართლი, სამცხე-ჯავახეთი, კახეთი) მოხალისე პედაგოგების გაგზავნის მიზნით კონკურსის პრეზენტაცია.
პროგრამის აღწერილობა:
პროგრამის მიზანია ეროვნული უმცირესობების სამოქალაქო ინტეგრაციის ახალი სტრატეგიის ფარგლებში ქვემო ქართლის, სამცხე-ჯავახეთისა და კახეთის რეგიონებში მცხოვრები ეროვნული უმცირესობებისათვის სახელმწიფო ენის შესწავლის გაძლიერება. პროგრამის მონაწილეები იცხოვრებენ ადგილობრივ ოჯახებში და ერთი აკადემიური წლის მანძილზე იმუშავებენ არაქართულენოვან საჯარო სკოლებში. პროგრამაში მონაწილეობა შეუძლიათ საქართველოს მოქალაქეებს, ვისთვისაც ქართული მშობლიური ენაა და ფლობენ აკრედიტებული უმაღლესი საგანმანათლებლო დაწესებულების ბაკალავრის აკადემიურ ხარისხს.
პროგრამის მონაწილე მიიღებს ყოველთვიურ ხელფასს. ამას გარდა, ბაკალავრის ხარისხის მქონე ახალგაზრდები, პროგრამაში მონაწილეობისა და მაგისტრატურის გამოცდების წარმატებით დაძლევის შემდეგ მიიღებენ სახელმწიფო სამაგისტრო გრანტს. აგრეთვე მნიშვნელოვანია, რომ პროგრამაში მონაწილეობა ყველას ჩაეთვლება სკოლაში პედაგოგად მუშაობის სტაჟში. სკოლაში გაგზავნამდე ყველა მონაწილე გაივლის სპეციალურ მომზადებას პედაგოგიკის პრინციპებში.
ხანგრძლივობა: 2012-2013 აკადემიური წელი.
განაცხადის წარმოდგენის ბოლო ვადა: 2012 წლის 20 ივნისი.
სამუშაოს ადგილმდებარეობა: ქვემო ქართლის/სამცხე-ჯავახეთის/კახეთის რეგიონი.
კონკურსში მონაწილეობის მსურველები ელექტრონულად უნდა დარეგისტრირდნენ არა უგვიანეს 2012 წლის 20 ივნისისა ვებ-გვერდზე: www.mes.gov.ge ან www.tpdc.ge
წარმოდგენილი აპლიკაციების განხილვის შემდეგ პროგრამის ადმინისტრაცია დაუკავშირდება მხოლოდ კონკურსის მეორე ეტაპზე გასულ კანდიდატებს, რომლებიც გაივლიან ქართული ენის ტესტს და გასაუბრებას.

ირანული კომედიური ფილმის ჩვენება
2012-05-28 16:37
31 მაისს, 17:00 საათზე, ილიას სახელმწიფო უნივერსიტეტში (101 – ე აუდიტორია, ი. ჭავჭავაძის გამზ.32) გაიმართება
ირანული კომედიური ფილმის “ქუდი ბარანისთვის“ (“A Hat for Baran”/”كلاهي براي باران”) ჩვენება.
რეჟისორი: მასუდ ნავაბი
როლებში: რეზა ათარანი, ჯავად რაზავიანი, ჰადის ფულადვანდი და სხვა.
ენა: სპარსული (ინგლისური სუბტიტრებით)
წელი: 2006
ები გასაქურდად ერთ-ერთ სახლში შედის და უიღბლო სიყვარულით გულგატეხილი გოგონას, ბარანის თვითმკვლელობის მცდელობის მოწმე ხდება. ები გადაწყვეტს, თავისი მეგობრის, ჯალალის დახმარებით ბარანის გადარჩენას…

ევროპის კვირეული ილიაუნიში
2012-05-25 16:57
30 მაისს, 15:00 საათზე, წიგნის პრეზენტაცია
La plus belle histoire des femmes: The Most Beautiful Story of Women – ქალების ყველაზე ლამაზი ისტორია.
ნიკოლ ბაშარანი, ფრანსუაზ ერიტიე, მიშელ პერო, სილვიან აგაზენსკი (გამომცემლობა “Seuil”).
რომანი საუკუნეების მანძილზე ქალთა ხვედრის შესახებ, მოყოლილი ოთხი განსაკუთრებული ქალის მიერ.
როგორია, იყო ქალი? როგორია, იცხოვრო მამაკაცების პლანეტაზე? ყველა ეპოქას თავისი პასუხი აქვს ამ კითხვაზე. თუმცა ვარაუდი ყოველთვის ერთი და იგივეა: ეს სქესი სუსტია, მეორეხარისხოვანი და დამოკიდებული.
გაბედულ დიალოგში, რომელიც ბევრ დამკვიდრებულ სტერეოტიპს ანგრევს, ოთხი განსაკუთრებული ქალი ჰყვება ისტორიას ქალთა ხვედრზე ყოველგვარი ტაბუსა და ჟარგონის გარეშე. ამ წიგნში ისინი ფარდას ხდიან ბრძოლას არსებული მორალური, სოციალური და სექსუალური წესრიგის წინააღმდეგ, რომელსაც ქალებს თავს ახვევენ მეფეების, მღვდლების, მამების, ქმრების თაობები – გრძელი მოგზაურობა, რომლის დასასრული ჯერ კიდევ შორსაა.
დღევანდელ საზოგადოებაში, ოჯახში, წყვილის ურთიერთობებში თუ საწოლი ოთახის ინტიმურ გარემოში ვართ კი იმდენად თავისუფალი ძველი სტერეოტიპებისაგან, რამდენადაც ამას ვიჩემებთ?
ნიკოლ ბაშარანი არის ისტორიკოსი და პოლიტოლოგი, 15-ზე მეტი წიგნის ავტორი, ამერიკის შეერთებული შტატების სპეციალისტი. ის რეგულარულად სტუმრობს რადიო და ტელეგადაცემებს ევროპასა და ამერიკაში.
წიგნის თანაავტორები არიან ფრანსუაზ ერიტიე, ანთროპოლოგი, საპატიო პროფესორი Collège de France-ში; ნაშრომის ” Masculin-Féminin” (მამრობითი-მდედრობითი) ავტორი.
მიშელ პერო, ისტორიკოსი, ქალების ისტორიის სპეციალისტი, ნაშრომის – ”ქალების ისტორია დასავლეთში ”(L’Histoire des femmes en Occident”) თანაავტორი.
სილვიან აგაზენსკი, ფილოსოფოსი, ნაშრომის ”სქესების მეტაფიზიკა” (La métaphysique des sexes) ავტორი.
მისამართი: წიგნის მაღაზია ”ლიგამუსი”, ჭავჭავაძის გამზ. 32.
ენა: ინგლისური (ქართული თარგმანი)
1 ივნისს, 13.00 – წიგნის პრეზენტაცია
“BLOODY SUNDAY: TRUTH, LIES AND THE SAVILLE INQUIRY”
”სისხლიანი კვირა: სიმართლე, ტყუილი და სავილის გამოძიება”
დუგლას მიურეი, ჰენრი ჯექსონის საზოგადოების (დიდი ბრიტანეთი) ასოცირებული დირექტორი.
ჩრდილოეთ ირლანდია ხშირად მოჰყავთ, როგორც კონფლიქტის მოგვარების წარმატებული მაგალითი. ამ ღონისძიებზე დუგლას მიურეი, წიგნის ”სისხლიანი კვირა, ტყუილი და სავილის გამოძიება” ავტორი, წარმოგიდგენთ სამშვიდობო პროცესების განვითარებისა და შედეგის კრიტიკულ შეფასებას და ისაუბრებს, გამოსადეგია თუ არა ეს გაკვეთილები სხვა ხანგრძლივი კონფლიქტების მოგვარებისას.
მისამართი: წიგნის მაღაზია ,,ლიგამუსი“, ჭავჭავაძის გამზ.32.
ენა: ინგლისური (ქართული თარგმანი).

ილიაუნის საგაზაფხულო სემინარი
2012-05-25 16:24
28 მაისს, 18:00 საათზე, ილიას სახელმწიფო უნივერსიტეტის A101 აუდიტორიაში (ი. ჭავჭავაძის გამზ. 32) გაიმართება ილიას სახელმწიფო უნივერსიტეტის საგაზაფხულო სემინარი: (პრემოდერნული მხატვრული კულტურა) “შუა საუკუნეების მხატვრული კულტურა”: ხელოვნების ნაწარმოები – კონტექსი და ინტერპრეტაცია – სემინარის ხელმძღვანელი ნინო ჭიჭინაძე.
სემინარის მომხსენებლები იქნებიან:
1. მარიამ გაბაშვილი – “ზოომორფულ გამოსახულებათა ერთი იკონოგრაფიული ტიპის მხატვრული ინტერპრეტაციები” (უკან თავმობრუნებულ ცხოველთა მხატვრული სახის მიხედვით);
2. კიტი მაჩაბელი – ,,ხელოვნების ნაწარმოები, როგორც ისტორიული წყარო – ადრე შუა საუკუნეების ქართული საერო პორტრეტი“;
3. ნინო ჭიჭინაძე, ,,ტექსტი და იკონოგრაფია – ზარზმის ფერისცვალების ხატის კულტის გენეზისისათვის“;
4. ირმა მათიაშვილი (გიორგი მთაწმინდელის სახ. სასწავლო უნივერსიტეტი) – ,,სამთავისის ტაძრის საფასადო სკულპტურის სიმბოლიკა“;
5. ეკა ბერალაშვილი – ,,გვიანი შუა საუკუნეების ქართული მიტრების მხატვრული სისტემის ზოგიერთი თავისებურება“.

ახალგაზრდა სოციალისტების პრეზენტაცია
2012-05-24 18:03
5 ივნისს, 17:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ.32) გაიმართება საქართველოს ახალგაზრდა სოციალისტების პროექტის „გენდერული თანასწორობა: ჩვენი საერთო პასუხისმგებლობა“ პრეზენტაცია.
მომხსენებლები იქნებიან ახალგაზრდა სოცილისტების გენდერის სამუშაო ჯგუფის წევრები თამარ ხოხობაშვილი, თამარ ფახურიძე და ნანა ტოგონიძე.
მომხსენებლები ძირითადად ისაუბრებენ შემდეგ თემებზე: დასაქმების გენდერული საკითხები საქართველოში; გენდერული თანასწორობა შრომის ბაზარზე; ქალთა მონაწილეობა თანამედროვე სოციალურ-პოლიტიკურ პროცესში. მექანიზმები, რომლებიც ხელს უწყობენ გენდერული პოლიტიკის გატარებას ქვეყანაში (რეკომენდაციები); გენდერული თანასწორობის ეკონომიკური ასპექტები; გენდერული უთანასწორობა სიღარიბის განზომილებაში.

საერთაშორისო საპარლამენტო სტიპენდიის შესახებ
2012-05-24 14:03
30 მაისს ილიას სახელმწიფო უნივერსიტეტში გერმანიის საელჩო გამართავს საინფორმაციო შეხვედრას „ბუნდესტაგის საერთაშორისო საპარლამენტო სტიპენდიის“ შესახებ.
გერმანიის ბუნდესტაგი ბერლინის უნივერსიტეტებთან თანამშრომლობის პროგრამის ფარგლებში მაღალი კვალიფიკაციის მქონე და პოლიტიკური საკითხებით დაინტერესებულ 100 ახალგაზრდას 21 სხვადასხვა ქვეყნიდან ყოველწლიურად აძლევს შესაძლებლობას, უშუალოდ გაეცნოს გერმანიაში პოლიტიკური გადაწყვეტილებების მიღების პროცესებს. სტიპენდიატებს ეძლევათ უნიკალური შესაძლებლობა, 5 თვის განმავლობაში იმუშაონ ბუნდესტაგის დეპუტატთა ბიუროებში და მონაწილეობა მიიღონ უამრავ ღონისძიებასა და შემეცნებით ექსკურსიაში.
2013 წლის სტიპენდიის პროგრამაში მონაწილეობის მისაღებად გერმანიის საელჩოში განაცხადების შეტანის ბოლო ვადაა 30 ივნისი, 2012.
„ბუნდესტაგის საერთაშორისო საპარლამენტო სტიპენდიის“ პროგრამის შესახებ დამატებითი ინფორმაცია შეგიძლიათ იხილოთ შემდეგ გვერდზე: www.bundestag.de/ips

30 მაისს დაგეგმილ შეხვედრაზე დაინტერესებული პირები მიიღებენ დეტალურ ინფორმაციას პროგრამის მიზნებისა და 2013 წლის პროგრამაში განაცხადის შეტანის პროცედურების შესახებ.
შეხვედრის დრო: 30 მაისი, 15:00 საათი.
შეხვედრის ადგილი: A კორპუსი, 101 – ე აუდიტორია (ი. ჭავჭავაძის გამზ. 32)

პროექტ ”ახალი თბილისის” პრეზენტაცია
2012-05-24 12:02
25 მაისს, 17:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” გაიმართება ფონდ „ახალი თბილისის“ ღია საინფორმაციო შეხვედრა, სადაც წარმოდგენილ იქნება პროექტ „ახალი თბილისის“ კონცეფცია, განვითარების პერსპექტივები და სამომავლო ხედვა. ,,ახალი თბილისი“ ქალაქ თბილისის მერიის ფართო მასშტაბიანი პროექტია. მისი მიზანია, თბილისის, როგორც მეტროპოლისის გაფართოების, ფუნქციური გადანაწილების უზრუნველყოფა და თანამედროვე უბნის მშენებლობა.

შეხვედრა ამერიკელ მწერალ ქეთრინ შულცთან
2012-05-23 16:44
30 მაისს, 12:00 საათზე, წიგნის მაღაზია ”ლიგამუსში” (ი. ჭავჭავაძის გამზ. 32) გაიმართება შეხვედრა ამერიკელ მწერალ ქეთრინ შულცთან. ავტორი წარადგენს თავის წიგნს ”როცა ცდები”, რომელიც ახლახან ქართულ ენაზე გამოიცა არასამთავრობო ორგანიზაცია ”რადარამის” მიერ.
ქეთრინ შულცი ფილოსოფიის ფაკულტეტის კურსდამთავრებული, ჟურნალისტი, მწერალი და ბლოგერია. ის წერს ისეთი ცნობილი გამოცემებისთვის, როგორებიცაა: New York Times Magazine, The Nation, Foreign Policy. ქეთრინ შულცი საქართველოს “რადარამის” მოწვევით ესტუმრა და შეხვედრები ექნება სტუდენტებთან, ლექტორებთან, მწერლებთან და მისი წიგნის მკითხველებთან სხვადასხვა ქალაქებში.
მოკლედ წიგნის შესახებ:
ფილოსოფია, ფსიქოლოგია, რელიგია, მედიცინა, პოლიტიკა, ყოველდღიური ცხოვრება – ის სფეროებია, რომელთა მრავალფეროვანი მაგალითებით ქეთრინ შულცი გვიხსნის, რომ შეცდომა ადამიანური ფენომენია. წიგნში ,,როცა ცდები” ის შეცდომის ორ მოდელს განიხილავს: პესიმისტურსა და ოპტიმისტურს. პირველი ხაზს უსვამს შეცდომის საბედისწერო ხასიათს, ხოლო მეორის მიხედვით, შეცდომას არცთუ ისე დიდი მნიშვნელობა აქვს ადამიანის ცხოვრებაში. ის გვთავაზობს პასუხს კითხვებზე – რატომ არის შეცდომა ადამიანისთვის შემეცნების ერთ-ერთი გზა და არა დაბრკოლება? როგორია შეცდომის მექანიზმი, რომელსაც საბოლოოდ ჩვენი გარდაქმნაც კი შეუძლია?
,,რადარამის“ შესახებ:
”როცა ცდები ” ,,რადარამის” ყოველთვიური წიგნების სერიის მესამე წიგნია.
,,რადარამი” ქართული არასამთავრობო ორგანიზაციაა, რომელმაც დაიწყო უკანასკნელი წლების არამხატვრული ჟანრის ლიტერატურის ქართულ ენაზე თარგმნა და ბეჭდვა. წიგნები ისეთ აქტუალურ თემებს ეხება, როგორიცაა: გლობალიზაცია, ეკონომიკა, გარემოს დაცვა, პოლიტიკა, მეცნიერება, ფსიქოლოგია და სხვა. თითოეული მათგანი ისეთი ენითაა დაწერილი, რომ არ მოითხოვს კონკრეტული საკითხის პროფესიონალურ დონეზე ცოდნას და გასაგებია ყველა დაინტერესებული ადამიანისათვის.

მთავრობის PR აქტიურობის ინდექსის პრეზენტაცია
2012-05-22 16:21
23 მაისს, 15:00 საათზე, ილიას სახელმწიფო უნივერსიტეტის G კორპუსის №106 საკონფერენციო დარბაზში (გ. წერეთლის 2, ყოფილი უცხო ენების კორპუსის უკან, ძველი ენციკლოპედიის შენობა) შედგება „ილიაუნი ბიზნეს რევიუს“ (IBR) მიერ მომზადებული კვლევის – „მთავრობის PR აქტიურობის ინდექსის“ პრეზენტაცია.
ინდექსის ფარგლებში ხორციელდება დათვლა მხოლოდ იმ ორგანიზაციული PR მოვლენებისა, რომელსაც შესაბამისი სამინისტრო უწყება ასაჯაროებს და აქვეყნებს საკუთარ ვებ –გვერდზე, ე.ი. საჭიროდ თვლის, გააცნოს საზოგადოებას. მასში მოიაზრება: უწყების მონაწილეობით განხორციელებული საჯარო ღონისძიებები, წარმოდგენილი ანგარიშები, პრეზენტაციები, მნიშვნელოვანი შეხვედრები, ოფიციალური განცხადებები, ორგანიზაციური ცვლილებები, მიღწევები და აღიარებები.
მთავრობის PR აქტივობის ინდექსი საქართველოს PR აქტივობის ინდექსის შემადგენელი ქვეინდექსია.
ცნობისათვის, საქართველოს PR აქტივობის ინდექსი შედგება ორი მთავარი ქვე–ინდექსისგან: მთავრობის PR აქტივობის ინდექსი და ბიზნესის PR აქტივობის ინდექსი.
ბიზნესის PR აქტივობის ისევე, როგორც საქართველოს PR აქტივობის ინდექსები, დამუშავების პროცესშია და მათი მნიშვნელობები საზოგადოებისთვის პერიოდულად, ყოველკვირეულ რეჟიმში ცნობილი გახდება 30 მაისიდან.
„ილიაუნი ბიზნეს რევიუ“ მზადდება ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების მიერ.

პროფესორი პატრიკ სერიო ილიაუნიში
2012-05-22 14:19
22 და 23 მაისს ლოზანის უნივერსიტეტის პროფესორი პატრიკ სერიო /Patrick Seriot/ ილიას სახელმწიფო უნივერსიტეტში წაიკითხავს ლექციათა კურსს თემაზე: ”საბჭოთა კავშირის გაგება ჰუმანიტარული და სოციალური მეცნიერებების მეშვეობით: ომებს შორის პერიოდი”.
22 მაისი, 16:00-18:00 – ”სტალინის ლინგვისტიკა და ეთნიკური ერის თავიდან გამოგონება.”
მისამართი: ი. ჭავჭავაძის გამზ. 32, A101- ე აუდიტორია.
23 მაისი, 16:00 -18:00 – ”მარქსისტული მეცნიერება თუ რესენტიმენტის დისკურსი?” (ანტიპოზიტივიზმი, იდეალიზმის მარქსისტული ნიღაბი).
მისამართი: ი. ჭავჭავაძის გამზ. 32, A101- ე აუდიტორია.
ლექციის ენა-ინგლისური.

ჩერქეზთა გენოციდის აღიარების შედეგები
2012-05-22 13:18
24 მაისს 16:00 სათზე ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება საჯარო ლექცია და დისკუსია თემაზე ”ჩერქეზთა გენოციდის აღიარების შედეგები”. მომხსენებლები: ენდრიუ ანდერსონი, პოლიტიკური ისტორიკოსი, ინტერ-ეთნიკური და იდეოლოგიური კონფლიქტების ექსპერტი, ვალტერ რიჩმონდი, ჩერქეზული კულტურის და გენოციდის ექსპერტი და იად ილგარი, ჩერქეზთა საერთაშორისო საბჭოს თავმჯდომარე.
დასწრება თავისუფალია.

ქართული ჟესტური ენის გრამატიკა და დაქტილური ანბანი
2012-05-18 17:42
28 მაისს,17:00 საათზე, ილიაუნის ავსტრიულ ბიბლიოთეკაში (ქ. ჩოლოყაშვილის 3/5, H 104 აუდიტორია) ილიას სახელმწიფო უნივერსიტეტის ლინგვისტურ კვლევათა ცენტრის მკვლევარი, დოქტორი თამარ მახარობლიძე წაიკითხავს მოხსენებას თემაზე: ”ქართული ჟესტური ენის გრამატიკა და ქართული დაქტილური ანბანი”. მოხსენებაში საუბარი იქნება ზოგადად ჟესტურ ენებზე, ქართული ჟესტური ენისა და პირველი ქართული დაქტილური ანბანის შესახებ. წარმოდგენილი იქნება ახალი თეორიული და ემპირიული მასალა.

სასურველ შედეგზე ორიენტირებული ქმედება
2012-05-16 17:18
18 მაისს ილიას სახელმწიფო უნივერსიტეტის მეცნიერებათა და ხელოვნების ფაკულტეტის სტუდენტური თვითმმართველობისა და ,,ახალგაზრდა ფსიქოლოგთა კლუბის’’ ინიციატივით ტარდება საჯარო ლექცია თემაზე: ,,TOTE- სასურველ შედეგზე ორიენტირებული ქმედება’’, რომელსაც გაუძღვება ილიას სახელმწიფო უნივერსიტეტის ლექტორი, პიროვნული და კომუნიკაციური რესურსების ცენტრის დირექტორი, ფსიქოლოგი დავით ამირეჯიბი. ლექცია გაიმართება A 101 აუდიტორიაში. დასაწყისი – 13:00 საათი.
დასწრება თავისუფალია.

დოქტორ მერილინ რუბინის საჯარო ლექცია
2012-05-16 16:44
სამშაბათს, 22 მაისს, 18:00 საათზე, ილიას სახელმწიფო უნივერსიტეტის G106 აუდიტორიაში (G კორპუსი, გ. წერეთლის ქ. 2) გაიმართება ნიუ-იორკის უნივერსიტეტის ჯონ-ჯეი კოლეჯის პროფესორის, დოქტორ მერილინ რუბინის საჯარო ლექცია თემაზე: „სახელმწიფო ბიუჯეტის ფორმირება საჯარო პოლიტიკის კონტექსტში“/”Shaping Public Budgets in the context of Public Policy”. დასწრება თავისუფალია.
მერილინ რუბინი საჯარო ადმინისტრირების სამაგისტრო პროგრამის დირექტორი და ეკონომიკისა და საჯარო ადმინისტრირების პროფესორია ნიუ-იორკის უნივერსიტეტის ჯონ ჯეის კოლეჯში. ის ასევე არის ნიუ-იორკის შტატის ეკონომიკურ მრჩეველთა საბჭოსა და ქალაქ ნიუ-იორკის ფინანსური დეპარტამენტის ქონებრივი გადასახადების მრჩეველთა საბჭოს წევრი. მისი კვლევის ძირითადი არეებია საბიუჯეტო პროცესები და ფისკალური პოლიტიკა, რომლებზეც არაერთი ნაშრომი აქვს გამოქვეყნებული პრესტიჟულ გამოცემებში მსოფლიოს მასშტაბით. განვლილი კარიერის განმავლობაში, დოქტორ რუბინს მაღალი რანგის თანამდებობები ეკავა ადგილობრივ, საშტატო და ფედერალურ სამთავრობო სტრუქტურებში, გაერთიანებული ერების ორგანიზაციაში და ნიუ-იორკისა და ნიუ-ჯერსის სატრანსპორტო ქსელებში.
შეხვედრა იმართება ილიას სახელმწიფო უნივერსიტეტისა და კოლუმბიის უნივერსიტეტის პარტნიორული შეთანხმების ფარგლებში, აღმოსავლეთ-დასავლეთის მართვის ინსტიტუტისა (EWMI) და ამერიკის შეერთებული შტატების საერთაშორისო განვითარების სააგენტოს (USAID) პროგრამის – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში (G-PAC)“ ეგიდით.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
არჩილ სუმბაძე – საჯარო ადმინისტრირების სამაგისტრო პროგრამის კოორდინატორი.

ლექცია თემაზე: "ვიტამინები"
2012-05-15 18:23
17 მაისს 18:00 საათზე, ილიას სახელმწიფო უნივერსიტეტის სტუდენტური თვითმმართველობის მეცნიერებათა და ხელოვნების ფაკულტეტი A 404 აუდიტორიაში ბიოლოგიის და ქიმიის მიმართულების სტუდენტთათვის ატარებს საჯარო ლექციას თემაზე: ,,ვიტამინები’’.
ლექციას გაუძღვება ილიას სახელმწიფო უნივერსიტეტის ლექტორი ქალბატონი ქეთევან კუპატაძე.
დასწრება თავისუფალია

უნიკინო 18 მაისს: "სიჩუმე გასროლის შემდეგ”
2012-05-15 16:54
პარასკევს, 18 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება რეჟისორ ფოლკერ შლენდორფის ფილმი ”რიტას ლეგენდები (სიჩუმე გასროლის შემდეგ)” (2000). მონაწილეობენ: ბიბიანა ბიგლოუ, რიჩარდ კროპფი, მარტინ ვუტკე, ნადია ული, ჰარალდ შროტი და სხვები. ფილმის ჩვენება ხორციელდება საზოგადოებრივი მაუწყებლის პირველი არხის ხელშეწყობით.
დასწრება თავისუფალია.

დაცული ტერიტორიებისა და ეროვნული პარკების არსი
2012-05-15 12:46
18 მაისს, 16.00 საათზე, ილიას სახელმწიფო უნივერსიტეტში (101 – ე აუდიტორია, ი. ჭავჭავაძის გამზ. 32) საქართველოს გარემოს დაცვის სამინისტროს დაცული ტერიტორიების სააგენტო გამართავს პრეზენტაციას სახელწოდებით:
“საქართველოს დაცულ ტერიტორიებზე არსებული ეკოტურისტული აქტივობები და სერვისები”. პრეზენტაციის მიზანია, სტუდენტებს გააცნოს:
– დაცული ტერიტორიებისა და ეროვნული პარკების არსი;
– დაცულ ტერიტორიებზე განვითარებული ინფრასტრუქტურა;
– არსებული სერვისები;
– ეკოტურისტული აქტივობები;
– სათავგადასავლო ტურებისა და ექსკურსიების მოწყობის გზები და საშუალებები;
– სპეციალური შეთავაზება, ფასდაკლება სტუდენტებისათვის.
დასწრება თავისუფალია.

ქალაქის სივრცული დაგეგმარება
2012-05-14 17:39
17 მაისს, ხუთშაბათს, 15:00 საათზე, G106 აუდიტორიაში (ყოფილი ენციკლოპედიის შენობა) ჩატარდება პოლონელი პროფესორის, ცეზარი მადრის საჯარო ლექცია თემაზე ”ქალაქის სივრცული დაგეგმარება – პოლონეთის პრეცენდენტი”.
ლექციის დროს განხილული იქნება ქალაქის სივრცული დაგეგმარებისა და სტრუქტურის 4 ძირითადი კონცეფცია: მორფოლოგიური, დემოგრაფიული, სოციალური და ფუნქციონალური. განსაკუთრებული ყურადღება დაეთმობა ურბანულ დაგეგმარებას. ლექციის დროს წარმოდგენილი იქნება სხვადასხვა დროსა და სხვადასხვა კონცეფციით დაგეგმარებული ქალაქების მაგალითები, დეტალურად იქნება განხილული პოლონეთის ქალაქ პოზნანის პრეცენდენტი.
ლექცია ჩატარდება პოლონურ ენაზე, უზრუნველყოფილი იქნება პირდაპირი ქართული თარგმანი.
დასწრება თავისუფალია.

რძის პროდუქტების ბაზარი თბილისში
2012-05-14 16:49
16 მაისს, 15:00 საათზე, ილიას სახელმწიფო უნივერსიტეტის საკონფერენციო დარბაზში (გ. წერეთლის 2, ყოფილი უცხო ენების კორპუსის უკან, ძველი ენციკლოპედიის შენობა) შედგება „ილიაუნი ბიზნეს რევიუს“ (IBR) მიერ მომზადებული კვლევის – ,,რძის პროდუქტების ბაზარი თბილისში“ შედეგების პრეზენტაცია.
კვლევის მიზანია, გამოავლინოს თბილისში პოპულარული რძის პროდუქტების მწარმოებელი ბრენდი.
კვლევა ჩატარდა 15–30 აპრილის პერიოდში სუპერმარკეტ ,,პოპულის’’ 15 სავაჭრო ობიექტში, თბილისის 11 რაიონში.
თითოეულ სავაჭრო წერტილში დაფიქსირებულ იქნა 65–75 ადამიანის არჩევანი. კვლევა არ ითვალისწინებს გაყიდვების რაოდენობას, დაფიქსირებულია მხოლოდ მომხმარებლის არჩევანი.
კვლევაში ჩართული იყო ხუთი ადგილობრივი ბრენდი – სანტე, ეკო ფუდი, სოფლის ნობათი, ნატურალ+, მარგო, ფაქიზო. ასევე ერთ–ერთი პუნქტი იყო უცხოური წარმოების რძის პროდუქტები. შესწავლილ იქნა შემდეგი სასაქონლო კატეგორიები: მაწონი, არაჟანი, რძე, ხაჭო, იოგურტი.
„ილიაუნი ბიზნეს რევიუ“ მზადდება ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების მიერ.

ბიომრავალფეროვნება და ბიოტური ურთიერთობები
2012-05-14 16:42
17 მაისს, 13.00 საათზე, ილიას სახელმწიფო უნივერსიტეტის 106 – ე აუდიტორიაში (ყოფილი ენციკლოპედიის შენობა, G კორპუსი) გაიმართება ილიაუნის პროფესორების, ზაალ კიკვიძისა და მერაბ კოკაიას საჯარო ლექციები.
ზაალ კიკვიძე წაიკითხავს ლექციას თემაზე: ,,ბიომრავალფეროვნება და ბიოტური ურთიერთობები“
ლექცია ეხება ბიოლოგიური მრავალფეროვნების შესწავლას და მცენარეულ ორგანიზმებს შორის ურთიერთობების როლს ბიოლოგიური მრავალფეროვნების ფორმირებაში როგორც ადგილობრივ ეკოსისტემებში, ისე გლობალური მასშტაბით. განხილულ იქნება ორგანიზმებს შორის დადებითი (ფაცილიტაციური) და უარყოფითი (კონკურენტული) ურთიერთობების როლი ეკოსისტემების სტრუქტურის ჩამოყალიბებაში.
მერაბ კოკაიას ლექცია შეეხება თემას: ,,ეპილეფსია და გენური თერაპია“.
ლექციაში განხილულ იქნება ეპილეფსიის ალტერნატიული მკურნალობის ახალი სტრატეგიები.

ღეროვანი უჯრედები და ქსოვილის ბიოინჟინერია
2012-05-14 16:37
24 მაისს, 17.00 საათზე, 101-ე აუდიტორიაში (ი. ჭავჭავაძის გამზ. 32) გაიმართება მედიცინის მეცნიერებათა დოქტორის, ილიას სახელმწიფო უნივერსიტეტის მედიცინის სამეცნიერო კვლევითი ინსტიტუტის მკვლევარის, ზურაბ კაკაბაძის საჯარო ლექცია თემაზე:
“ღეროვანი უჯრედები და ქსოვილის ბიოინჟინერია. XXI საუკუნის მედიცინა”.
ლექციაზე წარმოდგენილი იქნება კლინიკურ-ექსპერმინტალური კვლევები.

"პროფესორი პატრიკ სერიო ილიაუნიში"
2012-05-11 18:08
16, 22 და 23 მაისს ლოზანის უნივერსიტეტის პროფესორი პატრიკ სერიო /Patrick Seriot/ ილიას სახელმწიფო უნივერსიტეტში წაიკითხავს ლექციათა კურსს თემაზე:
”საბჭოთა კავშირის გაგება ჰუმანიტარული და სოციალური მეცნიერებების მეშვეობით: ომებს შორის პერიოდი”.
16 მაისი, 13:00- 15:00 – ”რუსეთი აღმოსავლეთისკენ მიიწევს: ევრაზიის გამოგონება”.
მისამართი: გ. წერეთლის 2, ყოფილი ენციკლოპედიის შენობა, G კორპუსი, აუდიტორია 106.
22 მაისი, 16:00-18:00 – ”სტალინის ლინგვისტიკა და ეთნიკური ერის თავიდან გამოგონება.”
მისამართი: ი. ჭავჭავაძის გამზ. 32, A101- ე აუდიტორია.
23 მაისი, 16:00 -18 : 00 – ”მარქსისტული მეცნიერება თუ რესენტიმენტის დისკურსი?” (ანტიპოზიტივიზმი, იდეალიზმის მარქსისტული ნიღაბი).
მისამართი: ი. ჭავჭავაძის გამზ. 32, A101- ე აუდიტორია.
ლექციის ენა–ინგლისური.

მასკის კურსდამთავრებულთა გამოფენა
2012-05-10 18:11
ამერიკის საელჩო საქართველოში, საგანმანათლებლო საინფორმაციო ცენტრი ,,კვალი” და საერთაშორისო განათლების ცენტრი გთავაზობთ ამერიკის უნივერსიტეტების კურსდამთავრებულთა ყოველწლიურ რიგით მეორე გამოფენას.
გამოფენაში მონაწილეობას მიიღებენ წარმოდგენილი უნივერსიტეტების ქართველი და უცხოელი კურსდამთავრებულები (ოჰაიოს სახელმწიფო უნივერსიტეტი, ჰავაის უნივერსიტეტი, ბოსტონის უნივერსიტეტი, აღმოსავლეთ ვაშინგტონის უნივერსიტეტი).
დამსწრე საზოგადოებას საშუალება მიეცემა, პირადად გაესაუბროს მათ და მიიღონ დეტალური ინფორმაცია სააპლიკაციო პროცესის, დაფინანსების წყაროების, სტუდენტური ცხოვრებისა და სწავლის პროცესის შესახებ.
გამოფენა გაიმართება 14 მაისს, 14.00 საათიდან 16.00 საათამდე, ილიას სახელმწიფო უნივერსიტეტის G კორპუსში (ყოფილი ენციკლოპედიის შენობა, პირველი სართული).
მისამართი: გ. წერეთლის 2; G კორპუსი
დეტალური ინფორმაციისთვის გთხოვთ დაგვიკავშირდეთ:
ტელ.: 2912690 ან 2252615
ელ.ფოსტა: gkhvedeliani@gmail.com ან tkarchava@osgf.ge

დავით ამირეჯიბის საჯარო ლექცია
2012-05-08 17:43
10 მაისს, 18:00 საათზე, ილიას სახელმწიფო უნივერსიტეტის A 404 აუდიტორიაში მეცნიერებათა და ხელოვნების ფაკულტეტის სტუდენტური თვითმმართველობისა და ,,ახალგაზრდა ფსიქოლოგთა კლუბის“ ეგიდით ილიას სახელმწიფო უნივერსიტეტის ლექტორი, პიროვნული და კომუნიკაციური რესურსების ცენტრის დირექტორი, ფსიქოლოგი დავით ამირეჯიბი ჩაატარებს საჯარო ლექციას თემაზე: „TOTE- სასურველ შედეგზე ორიენტირებული ქმედება“.
დასწრება თავისუფალია.

მეორე ენის სწავლების გადაუდებელი ამოცანები
2012-05-07 18:07
11 მაისს, 11:00 საათზე, ილიას სახელმწიფო უნივერსიტეტის G106 აუდიტორიაში (ყოფილი ენციკლოპედიის შენობა, გ. წერეთლის 2) ფილოლოგიურ მეცნიერებათა დოქტორი, “Windows”- ის ქართული ლოკალიზაციის სამეცნიერო ხელმძღვანელი, პროფესორი მერაბ ბაბუხადია წაიკითხავს საჯარო მოხსენებას თემაზე: ”მეორე ენის სწავლების გადაუდებელი ამოცანები”.

პოეზიის საღამო ილიაუნის თეატრში
2012-05-07 17:34
8 მაისს 19:00 საათზე ილიაუნის თეატრში გაიმართება ლიკა ოხანაშვილის პოეზიის საღამო, სადაც ლიკა წაიკითხავს საკუთარ ლექსებს და ერთ პროზაულ ნაწარმოებს.
ლიკა ოხანაშვილი არის ილიას სახელმწიფო უნივერსიტეტის ბიზნესის ფაკულტეტის III კურსის სტუდენტი და ახალგაზრდა შემოქმედთა კლუბ ”ლემადე”-ს დამფუძნებელი და პრეზიდენტი.
მისი ნაწარმოებები შესულია მწერალთა კავშირის მიერ გამოცემულ ახალგაზრდა პოეტთა კრებულებში ”მერანი 2009”, ”მერანი2010”, მერანი2011”, ახალგაზრდა პროზაიკოსთა კრებულში ”ალავერდი” ლიტერატურული საიტის მიერ გამოცემულ წიგნში „ურაკპარაკი2008“, ”ლექსების გამოფენა 3”.
მალე გამოიცემა მისი პირველი კრებულიც.
შემოქმედებით საღამოებს ლიკა ოხანაშვილი პერიოდულად ატარებს.
საღამოზე დასწრება თავისუფალია!

კვლევის სწავლება საბუნებისმეტყველო ექსპერიმენტებით
2012-05-07 14:09
ილიას სახელმწიფო უნივერსიტეტი TEMPUS – ის პროექტის ფარგლებში ახორციელებს პროექტს SALiS, რომლის მიზანია სკოლებში საბუნებისმეტყველო მეცნიერებების აქტიურად სწავლების ხელშეწყობა. პროექტი ხორციელდება ევროპელი (ირლანდია, გერმანია, ბულგარეთი) და სხვა პარტნიორი ქვეყნების (საქართველო, მოლდოვა, ისრაელი) უნივერსიტეტების თანამშრომლობის საფუძველზე.
პროექტის ფარგლებში ა.წ. 9-11 მაისს 10:00 საათზე, ლიმერიკის უნივერსიტეტის პროფესორი პიტერ ჩაილდსი და დოქტორი სარა ჰაიესი ჩაატარებენ ტრენინგს: “კვლევის სწავლება საბუნებისმეტყველო ექსპერიმენტების გზით“.
ტრენინგის მონაწილენი იქნებიან ილიას სახელმწიფო უნივერსიტეტის, ასევე ბათუმის, ქუთაისის და თელავის უნივერსიტეტის პროფესორები და ზოგადსაგანმანათლებლო სკოლის პედაგოგები.
ტრენინგი ჩატარდება ილიას სახელმწიფო უნივერსიტეტის SALiS ლაბორატორიაში (გ. წერეთლის 2, ყოფილი ენციკლოპედიის შენობა, მე-5 სართული).

ასწავლე და ისწავლე საქართველოსთან ერთად
2012-05-07 12:16
10 მაისს, 12.00 საათზე, G კორპუსის 106 – ე აუდიტორიაში (ყოფილი ენციკლოპედიის შენობა, გ. წერეთლის 2) გაიმართება პრეზენტაცია პროგრამისა „ასწავლე და ისწავლე საქართველოსთან ერთად“.
პრეზიდენტის მიერ ინიცირებული პროგრამა „ასწავლე და ისწავლე საქართველოსთან ერთად“, რომელსაც უკვე ორი წელია ახორციელებს განათლებისა და მეცნიერების სამინისტრო, აცხადებს მონაწილეთა მიღებას ინგლისური ენის სწავლების მსურველთათვის ქვემო ქართლის, სამცხე-ჯავახეთისა და მაღალმთიანი რეგიონების საჯარო სკოლებისათვის. პროგრამაში მონაწილეობისათვის კანდიდატები უნდა ფლობდნენ ინგლისურ ენას. მსურველებს, ვისაც ექნებათ ბაკალავრის ხარისხი ნებისმიერ დისციპლინაში და მინიმუმ ერთი წლის მანძილზე იმუშავებენ რეგიონის საჯარო სკოლაში ინგლისური ენის მოხალისე-მასწავლებლად, სახელმწიფო გრანტის ფარგლებში დაუფინანსდებათ მაგისტრატურაში სწავლა. შერჩეული მონაწილეები, საჯარო სკოლაში მუშაობის პერიოდში, მიიღებენ ყოველთვიურ სტიპენდიას 500 ლარის ოდენობით.
დამატებითი ინფორმაციისთვის, ეწვიეთ ვებ-გვერდს www.tlg.gov.ge (ქართული ვერსია) ან მოგვწერეთ ელ.ფოსტაზე: contact@tlg.gov.ge.

ღონისძიება იტალიის კულტურის ცენტრში
2012-05-03 17:35
პარასკევს, 4 მაისს, 17:30 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

მხატვრული კითხვის საღამო ილიაუნის თეატრში
2012-05-02 17:39
ავსტრიული კულტურის ცენტრისა და ილიაუნის თეატრის ერთობლივი პროექტის ფარგლებში უნივერსიტეტს ეწვევა ცნობილი ავსტრიელი მსახიობი და რეჟისორი მარტინ ვალცი, რომელიც წაიკითხავს ავსტრიელი მწერლის, არტურ შნიცლერის (15.05.1862- 21.10.1931) ნაწარმოებს „Traumnovelle“ (გერმანულ ენაზე).
საღამო ეძღვნება არტურ შნიცლერის დაბადებიდან 150 წლის იუბილეს.
ღონისძიება გაიმართება 15 მაისს ილიაუნის თეატრში, ჭავჭავაძის გამზ. 32.
დასაწყისი19.00 სთ.
დასწრებ ათავისუფალია.
